**«Իմ սիրտը Լեռներում է»**

**թատերական ներկայացումը Աթենքում**

**«Հայաստան» լրատու ցանց, Աթենք, 10.04.2012.**

Հայ-հունական «Ծիածան» թատերախումբը, ապրիլի 7-ին և 8-ին, բեմականացրեց, երկար ժամանակ սպասվող, աշխարահռչակ ամերիկահայ գրող Վիլյամ Սարոյանի՝ «Իմ սիրտը լեռներում է» ստեղծագործության թատերական ներկայացումը:

Այս ներկայացումը տեղի ունեցավ հունարենով, գրողի մահվան 30–րդ տարելիցին նվիրված շրջանակներում անցկացվող միջոցառումների շարքին:

Դերասան Հայկ Գսարճյանի բեմադրությամբ և Էլենի Քասեսյանի թարգմանությամբ ու կազմակերպչական աշխատանքների շնորհիվ, շուրջ մեկ ու կես ժամ տևող ներկայացումը մեծ հիացմունքով ընդունվեց հանդիսատեսների կողմից և ներկայացման մասնակից 16 դերասանները ընդունվեցին ներկաների հոտնկայս երկարատեւ ծափողջյուններով:

Ներկայացման հիմնական դերերում էին՝

Ջոնի՝ **Իլեկտրա Կոստոպուլու,**

Բեն Ալեկսանդր, Ջոնիի հայրը՝ **Միխալիս Ավրատողլու,**

Ջասպեր Մակ Գրեգոր՝ **Հովսեփ Քասեսյան,**

Նպարավաճառ Քոզաք՝ **Մկրտիչ Պողոսյան,**

Ջոնիի տատը՝ **Երան Թենեքեջյան:**